पुलिस की आंखों में धूल झोंककर कोर्ट से फरार हुई महिला का आत्मसमर्पण
रायगढ़ | कोर्ट से पुलिस को चकमा देकर फरार होने वाली महिला ने मंगलवार को चक्रधर नगर थाने मे समर्पण कर दिया। धनमति सिदार 47 वर्ष, को 420 के मामले में दितीय अपर सत्र न्यायाधीश व्दारा तीन साल की सजा सुनाई थी। जिसके बाद वह फरार हो गयी। दोपहर थाना चक्रधरनगर पहुंची थी जिसे पुलिस ने 224 के तहत हिरासत मे ले लिया। एक मामले में दुबराज सिंह वगैरह में आरोपी धनमति को धारा 120बी भादंवि में 6 माह तथा धारा 420, 467, 468 भादवि के तहत 3-3 वर्ष तथा धारा 419 भादवि के तहत दो वर्ष का दंडादेश दिया गया था। इसके बाद धनमति को अभिरक्षा में लिया गया था। कोर्ट का मोहर्रिर जैसे ही पुलिस बल को बुलाने कोर्ट रूम से बाहर गया वह मौका देखकर फरार हो गई।
hin_Deva hin_Deva